
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  13 iunie  2007               

PL-x  427 /2007                      


                                                                        A V I Z
asupra proiectului de Lege privind respingerea Ordonanţei de urgenţă a Guvernului nr.20/2007 pentru modificarea şi completarea Legii nr.95/2006 privind reforma în domeniul sănătăţii
              În conformitate cu prevederile art. 95 şi art.115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectului de Lege privind respingerea Ordonanţei de urgenţă a Guvernului nr.20/2007 pentru modificarea şi completarea Legii nr.95/2006 privind reforma în domeniul sănătăţii, trimis cu adresa nr. PL-x  427 din 4 iunie 2007  şi înregistrat cu nr.31/677 din 5 iunie 2007.
Senatul, în calitate de primă Cameră sesizată, a adoptat acest proiect în şedinţa din 30 mai 20067, ca urmare a faptului că proiectul de Lege privind aprobarea Ordonanţei de urgenţă a Guvernului nr.20/2007 pentru modificarea şi completarea Legii nr.95/2006 privind reforma în domeniul sănătăţii  nu a întrunit numărul de voturi necesar pentru adoptarea unei legi organice.
În conformitate cu dispoziţiile art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din 13 iunie  2007.

 Membrii comisiei au examinat proiecul de lege supus avizării, Ordonanţa de urgenţă supusă aprobării care are ca obiect modificarea şi completarea Legii nr.95/2006 privind reforma în domeniul sănătăţii, vizând o mai eficientă reglementare a finanţării programelor naţionale de sănătate, expunerea de motive şi avizul favorabil al Consiliului Legislativ, nr.359 din 19.03.2007.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea  favorabilă a proiectului de lege, cu următoarele amendamente admise:
	Nr. crt.
	Text adoptat de Senat
	Text adoptat de Comisie

(Autorul amendamentului)
	Motivare

	  1.
	             Lege

privind respingerea Ordonanţei de urgenţă a Guvernului nr.20/2007 pentru modificarea şi completarea Legii nr.95/2006 privind reforma în domeniul sănătăţii 
	         Lege

privind aprobarea Ordonanţei de urgenţă a Guvernului nr.20/2007 pentru modificarea şi completarea Legii nr.95/2006 privind reforma în domeniul sănătăţii

  Autor: Comisia juridică
	  - Se impune aprobarea OUG, care are în vedere o mai eficientă reglementare a finanţării programelor naţionale de sănătate.

	2.
	ARTICOL UNIC – Se respinge Ordonanţa de urgenţă a  Guvernului nr.20 din 21 martie 2007 pentru modificarea şi completarea Legii nr.95/2006 privind reforma în domeniul sănătăţii, publicată în Monitorul Oficial al României, Partea I, nr. 212 din 28 martie 2007.


	ARTICOL UNIC – Se aprobă Ordonanţa de urgenţă a  Guvernului nr. 20 din 21 martie 2007 pentru modificarea şi completarea Legii nr.95/2006 privind reforma în domeniul sănătăţii, publicată în Monitorul Oficial al României, Partea I, nr. 212 din 28 martie 2007.
Autor: Comisia juridică
	  - Se impune aprobarea acestui act normativ care are în vedere o mai eficientă reglementare a finanţării programelor naţionale de sănătate.


 În raport de obiectul şi conţinutul reglementării, proiectul de lege face parte din categoria legilor organice.
                            PREŞEDINTE,                               SECRETAR,

                            Sergiu ANDON                              George BĂEŞU
Consilier, 

Cecilia Păduroiu

